| Medaljeoversikt |
| --- |
| Konkurrerte for Costa Ricas flagg Costa Rica |
| Friidrett |
| VM i friidrett innendørs |
| Gull | Istanbul 2012 | 400 m |
| Panamerikanske leker |
| Gull | Guadalajara 2011 | 400 m |

**Nery Antonio Brenes Cárdenas** (født 25. september 1985 i Limón i Costa Rica) er en costaricansk sprinter, som spesialiserer seg på 200 og 400 meter. Han har deltatt i både VM og OL, og hans fremste resultat til nå er gull i innendørs-VM 2012.

Karriere
--------

Hans første internasjonale medalje var bronse på 400 meter i det sentralamerikanske og karibiske juniormesterskapet i 2004. Han deltok i sitt første VM da han deltok i VM i friidrett 2005 i Helsingfors. Her kom han på 6.-plass i sitt kvalifiseringsheat, med tiden 47,11 og nådde ikke semifinalen. 

Bedre gikk det i VM i friidrett 2007 i Osaka. Han løp inn til ny costaricansk rekord i kvalifiseringen med tiden 45,01, som var syvende beste tid i kvalifiseringen. I semifinalen løp han på 45,14, og nådde ikke finalen. Samme år fikk han bronse i NACAC-mesterskapet, bak Calvin Smith Jr. og Arismendy Peguero. 

I 2008 deltok han i innendørs-VM i Valencia i mars. Der satte han ny costaricansk innendørsrekord i kvalifiseringen, med tiden 46,45, og kvalifiserte seg til semifinalen. Han kom på andreplass i sitt semifinaleheat, kun slått av Chris Brown fra Bahamas, og gikk til finalen. Tyler Christopher vant finalen, foran Johan Wissman og Chris Brown, og Brenes kom på fjerdeplass. I juni deltok han i Bislett Games, som var et Golden League-stevne, der han fikk bronse med tiden 45,21. I august deltok han også i sommer-OL 2008 i Beijing. Her vant han sitt kvalifiseringsheat, og kom på 4.-plass i sitt semifinaleheat, med ny nasjonal rekord på 44,98. Dette holdt imidlertid ikke til plass i finalen. 

I 2009 vant han gull på både 200 og 400 meter i Grand Prix Suramericano. Han deltok også i CAC-mesterskapet (Sentralamerika og Karibia) i 2009, og kom der på 4.-plass. 

I VM i friidrett innendørs 2010 i mars kom han på fjerdeplass, med tiden 46,55, som var sesongbestenotering for hans del. 
I det Ibero-amerikanske mesterskapet 2010 i juni vant han gull på 400 meter, og han deltok også på laget som representerte Amerika i Verdenscupen i friidrett 2010, som vant gull på 4 x 400 meter stafett. De andre på laget var Bershawn Jackson (USA), Greg Nixon (USA) og Ricardo Chambers (Jamaica). I juli fikk han gull på 400 meter i de Sentralamerikanske og karibiske leker 2010. 

Han vant gull på 400 meter i de Panamerikanske leker 2011 i Guadalajara i Mexico. Han deltok også i VM i friidrett 2011, og endte på 17.-plass, og ble slått ut i semifinalen. 

Brenes etter VM-seieren innendørs i 2012.
I VM i friidrett innendørs 2012 i Istanbul fikk han gull på 400 meter, med tiden 45,11, ny costaricansk rekord og mesterskapsrekord.

Referanser
----------

1. ↑   World Athletics Database, World Athletics utøver-ID 202068[Hentet fra Wikidata]
2. ↑  IAAF - *Bislett Games Oslo (Bislett) (NOR) - Friday, Jun 06, 2008* Arkivert 4. juli 2009 hos Wayback Machine. besøkt 19. juli 2011.
3. ↑  IAAF - *IAAF / VTB Bank Coninental Cup 2010 - 4x400 Metres Relay - M Final* Arkivert 8. desember 2010 hos Wayback Machine. besøkt 19. juli 2011.

Eksterne lenker
---------------

* (en) Nery Brenes – Olympics.com Rediger på Wikidata

* (en) Nery Brenes – Olympic.org Rediger på Wikidata

* (en) Nery Brenes – Olympedia Rediger på Wikidata

* (en) Nery Brenes – Sports-Reference (OL-resultater – arkivert) Rediger på Wikidata

* (en) Nery Brenes – World Athletics Rediger på Wikidata

* (en) Nery Brenes – Diamond League Rediger på Wikidata

* (en) Nery Brenes – Track and Field Statistics Rediger på Wikidata

| * v
* d
* r
Verdensmestere på 400 m innendørs, menn |
| --- |
| 
* 1985: Thomas Schönlebe
* 1987: Antonio McKay
* 1989: Antonio McKay
* 1991: Devon Morris
* 1993: Butch Reynolds
* 1995: Darnell Hall
* 1997: Sunday Bada
* 1999: Jamie Baulch
* 2001: Daniel Caines
* 2003: Tyree Washington
* 2004: Alleyne Francique
* 2006: Alleyne Francique
* 2008: Tyler Christopher
* 2010: Chris Brown
* 2012: Nery Brenes
* 2016: Pavel Maslák
* 2018: Pavel Maslák
* 2022: Jereem Richards

 |

| * v
* d
* r
Panamerikanske vinnere på 400 m, menn |
| --- |
| 
* 1951: Malvin Whitfield
* 1955: Louis Jones
* 1959: George Kerr
* 1963: James Johnson
* 1967: Lee Evans
* 1971: John Smith
* 1975: Ronny Ray
* 1979: Tony Darden
* 1983: Cliff Wiley
* 1987: Raymond Pierre
* 1991: Roberto Hernández
* 1995: Norberto Téllez
* 1999: Greg Haughton
* 2003: Mitch Potter
* 2007: Chris Brown
* 2011: Nery Brenes
* 2015: Luguelín Santos
* 2019: Anthony Zambrano

 |

|  |  |
| --- | --- |
| Oppslagsverk/autoritetsdata | Prabook
 |